# Deng Xiaoping

|  |
| --- |
| Deng Xiaoping |
|  |
|  |
| Fødd | 22. august 1904 Guang'an |
| Død | 19. februar 1997 (92 år) |
| Statsborgar av | Qing, Republikken Kina, Folkerepublikken Kina |
| Parti | Kinas kommunistparti (juli 1924; 19. februar 1997), Kuomintang (april 1924; 1927) |
| Religion | ateisme |
| Yrke | politikar, journalist, diplomat, statsoverhovud |
| Utdanna ved | Sun Yat-sen-universitetet i Moskva Kommunistisk universitet for Østens arbeidere Q125785011 |
| Ektefelle | Zhang Xiyuan, Jin Weiying, Zhuo Lin |
| Barn | Deng Pufang, Deng Nan, Deng Rong, Deng Zhifang |
| Alle verv | * Folkerepublikken Kinas øverste leder
* Chairman of the Central Military Commission of the Chinese Communist Party (1981–1989)
* Chairman of the National Committee of the Chinese People's Political Consultative Conference (1978–1983)
* Chairman of the Central Military Commission of the People's Republic of China (1983–1990)
* Vice Premier of the State Council of the People's Republic of China
* medlem av politbyråets stående komité til Kinas kommunistparti (1956–1967)
* medlem av politbyråets stående komité til Kinas kommunistparti (1975–1976)
* medlem av politbyråets stående komité til Kinas kommunistparti (1977–1987)
* General Secretary of the Central Committee's Secretariat (1956–1966)
 |

**Deng Xiaoping** (22. august 1904–19. februar 1997) var ein kinesisk kommunistisk politikar frå landsbyen Paifang i Guang'an i austre Sichuan. Han var Kina sin de facto leiar frå 1978, to år etter Mao Zedong var død, til sin eigen død i 1997. Han blir sedd på som det post-maoistiske, reformvenlegare og opnare Kina sin arkitekt. Hans politiske idéar, kalla *Deng Xiaoping-teori*, er i dag innskrivne i den kinesiske grunnlova saman med *marxisme-leninisme-Mao Zedong-tenking* og *Den viktige tanken om dei tre representasjonane.*

## Politisk karriere

Deng hadde enorm pondus i kommunistpartiet, då han blei medlem alt i 1924, og var ein helt under den lange marsjen og krigen mot Japan pluss borgarkrigen, der han gjorde framifrå teneste både som generalsekretær i partiet og som offiser.

Karrieren hans i partiet var stormfull. Etter å ha høyrt til leiarsjiktet i heile karrieren sin til då, blei han i 1967 under kulturrevolusjonen forvist til arbeid på ein traktorfabrikk, fordi han hadde blitt for populær gjennom å motsetje seg visse av Mao sine mest radikale idéar.

I 1974 steig han på nytt til den absolutte toppen etter at Mao hadde blitt sjuk, for så i byrjinga av 1976 å bli tvinga til å seie frå seg alle posisjonar i partiet etter press frå motpolen, «Firarbanden».

Etter at «Firarbanden» hadde blitt arrestert, kunne Deng atter stige inn på politikk-arenaen, og han hadde no den erfaringa og den respekten som måtte til for å utkonkurrere andre maktaspirantar.

Deng Xiaoping i 1979.
Gjennom å lansere «Den opne dør-politikken», fekk Deng raskt fart på kinesisk økonomi, men då han nekta å gjere politiske endringar oppstod det problem. Deng blir sedd som den som ber det største ansvaret for massakren på den himmelske freds plass i 1989. Same året gjekk han av frå den høgste stillinga si i partiet, for så i 1992 frivillig å trekkje seg tilbake frå politikken i det heile. Han blir likevel sagt å ha hatt stor politisk innverknad fram til han døydde i 1997.

## Kjelder

* *Denne artikkelen bygger på «Deng Xiaoping» frå Wikipedia på svensk, den 11. oktober 2007.*

## Bakgrunnsstoff

 Commons har multimedium som gjeld: **Deng Xiaoping**